Document ID: 32015D0173

POLIITIKA- JA JULGEOLEKUKOMITEE OTSUS (ÜVJP) 2015/173,
3. veebruar 2015,
Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni ülema nimetamise ning otsuse EUTM Somalia/1/2013 kehtetuks tunnistamise kohta (EUTM Somalia/1/2015)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 38 kolmandat lõiku,
võttes arvesse nõukogu 15. veebruari 2010. aasta otsust 2010/96/ÜVJP Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta, (1) eriti selle artiklit 5,
ning arvestades järgmist:
(1)
Vastavalt otsuse 2010/96/ÜVJP artikli 5 lõikele 1 volitas nõukogu poliitika- ja julgeolekukomiteed tegema kooskõlas Euroopa Liidu lepingu artikliga 38 EUTM Somalia poliitiliseks kontrollimiseks ja strateegiliseks juhtimiseks asjakohaseid otsuseid, sealhulgas võtma vastu ELi missiooni ülema nimetamist käsitlevaid otsuseid.
(2)
17. detsembril 2013 võttis poliitika- ja julgeolekukomitee vastu otsuse EUTM Somalia/1/2013, (2) millega nimetati brigaadikindral Massimo MINGIARDI EUTM Somalia ELi missiooni ülemaks.
(3)
18. detsembril 2014 tegi Itaalia ettepaneku nimetada brigaadikindral Massimo MINGIARDI järglasena EUTM Somalia ELi missiooni uueks ülemaks brigaadikindral Antonio MAGGI.
(4)
8. jaanuaril 2015 soovitas ELi sõjaline komitee poliitika- ja julgeolekukomiteel nimetada brigaadikindral Massimo MINGIARDI järglasena EUTM Somalia ELi missiooni ülemaks brigaadikindral Antonio MAGGI.
(5)
Otsus EUTM Somalia/1/2013 tuleks kehtetuks tunnistada.
(6)
Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ega rakendamises. Seetõttu ei osale Taani käesoleva otsuse vastuvõtmisel ning see ei ole tema suhtes siduv ega kohaldatav,
ON VASTU VÕTNUD KÄESOLEVA OTSUSE:
Artikkel 1
Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni ülemaks nimetatakse alates 8. märtsist 2015 brigaadikindral Antonio MAGGI.
Artikkel 2
Otsus EUTM Somalia/1/2013 tunnistatakse kehtetuks.
Artikkel 3
Käesolev otsus jõustub 8. märtsil 2015.
Brüssel, 3. veebruar 2015

Labels: 18
15
5